proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN DE AUGA 2022-2B
ADMINISTRACIÓN LOCAL — Municipal — Vilaboa (Recadación, 28/06/2022)

Mediante Resolución de Alcaldía nº 2022-0518 de data 15 de xuño de 2022, aprobouse o Padrón confeccionado pola empresa Viaqua Gestión Integral de Aguas de Galicia SAU, relativo á Taxa de auga potable, canon da auga e coeficiente de vertedura, correspondente ós meses de MARZO – ABRIL do 2022. O Padrón exporase ó público mediante anuncio de aprobación no BOP da Provincia de Pontevedra, así como no Taboleiro de anuncios do Concello, a efectos de notificación colectiva das liquidacións correspondentes, de acordo co previsto no artigo 102.3 da Lei Xeral Tributaria e arts.24 e 25 do RD 939/2005. Así mesmo, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no BOPPO. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. O alcalde, César Poza González
SUBSTITUCIÓNS DE FUNCIÓNS NO 1º TENIENTE DE ALCALDESA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 03/08/2022)

Ante a miña ausencia prevista dende o 2 ao 7 de agosto de 2022, ámbolos dous incluídos, por goce do período de vacacións e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía o 1º Carmelo Alejandro Thiele Canaval, don Roberto Mera Covas; dende o 2 ao 7 de agosto de 2022, ámbolos dous incluídos. Segundo: Comunicar esta Resolución ao interesado, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao a Alcaldesa dona María Cristina Fernández Davila, en Ponteareas. (Documento asinado electronicamente)
DELEGACIÓN OFICIO VODA CIVIL NA CONCELLEIRA Dª. CORAL RÍOS SANTOMÉ
ADMINISTRACIÓN LOCAL — Municipal — Moaña (Outros documentos, notificacións e informacións públicas, 31/08/2022)

Expediente núm.: 1703/2022 Resolución con número e data establecidos á marxe Procedemento: Celebración Matrimonios Civís Interesado: Xulgado de Paz de Moaña Data de iniciación: 17/09/2022 Visto o expediente tramitado no Rexistro Civil de Moaña e remitido a este Concello para a celebración de matrimonio civil, que terá lugar o vindeiro 17 de setembro de 2022, de acordo coa Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, PRIMEIRO. Delegar en favor de CORAL RÍOS SANTOMÉ, Concelleira deste Concello, o exercicio da competencia correspondente á autorización do acto de celebración do matrimonio civil entre os contraentes RAJWANT TANDIAN BARNA e SOLEDAD PALOMA ABDOUS ALDEANO o día 17 de setembro de 2022. SEGUNDO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. TERCEIRO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRÓNICAMENTE
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Sobrada (Outros documentos, notificacións e informacións públicas, 14/06/2022)

O que subscribe, Don Jesus Matias El Kassir Bicarregui, DNI 3*******J, actuando como presidente da Comunidade de Usuarios de Sobrada (Tomiño), pola presente convoco o vindeiro día 24 de xuño de 2022, no Centro Cultural de Sobrada en Tomiño (Pontevedra) ás 09:30h en primeira convocatoria e ás 10:00h en segunda, a Asamblea Xeral Ordinaria conforme ó seguinte orden do día e aprobación, no seu caso, do que proceda: 1.—Lectura e aprobación, se procede, da acta anterior.2.—Presentación das contas do exercicio 2021.3.—Informe anual do Presidente.4.—Autorización á presidencia para a solicitude de axudas e subvencións durante 2022.5.—Aprobación, se procede, de novas incorportacións.6.—Rogos e preguntas. O presidente da Comunidade, Jesus Matias El Kassir Bicarregui, a 1 de xuño do 2022.
AMPLIACIÓN BOLSA DOCENTES DE TROMPETA DO CMUS PROFESIONAL DE LALÍN
ADMINISTRACIÓN LOCAL — Municipal — Lalín (Bolsas de emprego, 09/11/2022)

Faise público para xeral coñecemento que mediante Resolución do Presidente do PadroadoCultural de Lalín, do 04 de novembro de 2022, aprobouse a ampliación da bolsa de emprego para docentes de TROMPETA do CMUS profesional de Lalín. O prazo de presentación de instancias será de 5 días naturais a partir do día seguinte á publicación do presente anuncio no Boletín Oficial da Provincia de Pontevedra. As bases íntegras atópanse publicadas na sede electrónica do Concello de Lalín (https://lalin.sedelectronica. gal), no taboleiro de anuncios do Concello de Lalín, e na web municipal (www.lalin. gal), onde se publicarán os sucesivos anuncios desta convocatoria. O Presidente Xosé Crespo Iglesias
DH. W36.87612 JACOBO MUÑIZ IGLESIAS, SOLICITUDE DE AUTORIZACIÓN DE OBRAS NO LUGAR DE CAMIÑO BARREIRA, NA PARROQUIA DE BEADE (SANTO ESTEVO), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 25/11/2022)

As obras solicitadas consisten na construción de vivenda unifamiliar de soto e planta baixa, de 223,87 m2 de superficie total construída, con cimentación e estrutura de formigón armado, cuberta plana, piscina de vaso de formigón, peche de lindes e máis actuacións de urbanización interior da parcela de referencia catastral 54057A135000520000BP, en zona de policía e a unha distancia de 38,60 m do leito dun regato innominado (IDCURSO=983640006024), no camiño da Barreira, na parroquia de Beade, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, A tramitadora – Diana Marlene Yaich Fumega (Sinatura dixital)
EXPOSICIÓN AO PÚBLICO DA MATRÍCULA DO IMPOSTO SOBRE ACTIVIDADES ECONÓMICAS DO EXERCICIO 2022
ADMINISTRACIÓN LOCAL — Municipal — Pontevedra (Recadación, 22/06/2022)

En cumprimento do disposto no artigo 3 do Real decreto 243/1995, de 17 de febreiro, polo que se ditan normas para a xestión do imposto sobre actividades económicas, exponse ao público a matrícula de dito imposto, remitido pola Administración Tributaria do Estado, que comprende os datos censuais correspondentes ao período impositivo 2022 de cotas mínimas municipais do Concello de Pontevedra, cotas provinciais da Provincia de Pontevedra e cotas nacionais dos contribuíntes que teñan o seu domicilio fiscal no término municipal de Pontevedra aos efectos do imposto. Ponse en coñecemento dos contribuíntes que o mesmo estará exposto ao público na dependencia do Servizo de coordinación tributaria, sito na rúa dos Ferreiros núm.28, en horario de 9:00 a 13:30 horas de luns a venres, durante o prazo de quince días naturais, contados a partir do día seguinte ao da publicación do presente anuncio no BOLETÍN OFICIAL DA PROVINCIA, durante o cal poderá ser examinado. Contra o acto de inclusión ou exclusión do censo ou de variación dos datos contidos no mesmo poderá interpoñerse recurso de reposición potestativo perante a Administración Tributaria do Estado que dita o acto, no prazo dun mes a contar desde o día inmediato seguinte ao do término do período de exposición pública, ou reclamación ante o Tribunal Económico-Administrativo Rexional no mesmo prazo, sen que poidan interpoñerse simultaneamente ambos recursos, conforme ao previsto nos artigos 91 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, e os artigos 4 e 15 do mencionado Real decreto 243/1995, de 17 de febreiro e nos artigos 222 e seguintes da Lei 58/2003, de 17 de decembro, xeral tributaria e a súa normativa de desenvolvemento. Advírtese que a interposición do recurso de reposición potestativo ou reclamación económico-administrativa contra os actos citados non orixinará a suspensión dos actos liquidatorios subseguintes, salvo que así o acorde expresamente o órgano administrativo ou o Tribunal Económico-Administrativo competente. Pontevedra, 14 de xuño de 2022 A responsable do OTXT
APROBACIÓN PROVISIONAL E EXPOSICIÓN PÚBLICA DO EXPEDIENTE DE MODIFICACIÓN DE CRÉDITOS, MEDIANTE CRÉDITO EXTRAORDINARIO E SUPLEMENTO DE CRÉDITO Nº 3-P/2022 E DO EXPEDIENTE DE MODIFICACIÓN DO ANEXO DE SUBVENCIÓNS NOMINATIVAS 2022
ADMINISTRACIÓN LOCAL — Municipal — Lalín (Presupostos e cadros de persoal, 30/03/2022)

O Pleno da Corporación do Concello de Lalín, en sesión ordinaria celebrada o día 25 de marzo de 2022, aprobou provisionalmente os seguintes expedientes: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 25 de marzo de 2022 A Concelleira de Facenda Mª Paz Pérez Asorey Documento asinado dixitalmente
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE MERCADO CORRESPONDENTE Ó SEGUNDO TRIMESTRE DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 01/09/2022)

A Presidencia desta Corporación, mediante resolución núm.2022-1390, de 24 de agosto de 2022, aprobou o padrón da taxa pola prestación do servizo de mercado correspondente ó segundo trimestre do exercicio tributario 2022 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de mercado correspondente ó segundo trimestres do exercicio tributario 2022 do Concello de A Guarda será do día 01 de setembro ao día 15 de novembro de 2022, ámbalas dúas datas inclusive. A data de cargo en conta dos recibos domiciliados será o día 05 de setembro de 2022. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
APROBACIÓN PROVISIONAL DA ORDENANZA FISCAL REGULADORA DA TAXA POLA PRESTACIÓN DO SERVIZO DO PUNTO DE ATENCIÓN Á INFANCIA (PAI)
ADMINISTRACIÓN LOCAL — Municipal — Rodeiro (Ordenanzas e Regulamentos, 09/09/2022)

O Pleno do Concello, na sesión ordinaria celebrada o día 5 de setembro de 2022, acordou aprobar de xeito provisional a Ordenanza Fiscal reguladora da Taxa pola prestación do servizo do Punto de Atención á Infancia (PAI). De conformidade co previsto no artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, dito acordo exponse ao público polo prazo de trinta días, contados a partires do seguinte ao da publicación deste anuncio no Boletín Oficial da Provincia, a fin de que os/as interesados/as poida examinar o expediente e presentar as reclamacións que estimen oportunas. De non presentarse reclamacións durante dito período, entenderase definitivamente adoptado o acordo, ata entón provisional, sen necesidade de novo acordo plenario, segundo o disposto no artigo 17.3 da citada Lei. Rodeiro, 6 de setembro de 2022 O alcalde (sinatura dixital) Rubén P. Quintá Quintá
APROBACIÓN INICIAL EXPEDIENTE DE MODIFICACIÓN DE CRÉDITOS Nº 12/2022 – CRÉDITO EXTRAORDINARIO Nº 1/2022
ADMINISTRACIÓN LOCAL — Municipal — Tui (Presupostos e cadros de persoal, 13/04/2022)

Aprobado inicialmente polo Pleno da corporación, en sesión ordinaria de data 31 de marzo de 2022, o Expediente de Modificación de Créditos nº 12/2022 – Crédito Extraordinario nº 1/2022, con cargo ao Remanente Líquido de Tesourería para gastos xerais, para habilitar crédito nos gastos derivados do Expediente de Recoñecemento Extraxudicial de Créditos nº 2/2022 e outros gastos, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 09/2022 E Nº12/2022 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Vilaboa (Presupostos e cadros de persoal, 08/07/2022)

O Pleno do Concello de Vilaboa, en sesión ordinaria celebrada o día 27/05/2022, acordou a aprobación inicial dos expedientes de modificación de crédito nº 09-2022 na modalidade de suplemento de crédito (SC Nº 01-22), e modificación de crédito nº 12-2022 na modalidade de suplemento de crédito (SC Nº 02-22), financiados con remanente líquido de tesouraría para gastos xerais Publicados os preceptivos anuncios no Boletín Oficial da Provincia, número 108, de data 07 de xuño de 2022, e transcorrido o prazo de exposición ao público sen que se presentasen reclamacións, de acordo co estipulado no artigo 169.3 do Real Decreto lexislativo 2/2004, do 5 de marzo, procédese a súa publicación definitiva: Contra este Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. O alcalde, P. D (Decreto de Alcaldía nº2022-611 de 30/06/202)
DH. A36.81364 COMUNIDADE DE USUARIOS DE AUGA DE VIXIDE, SOLICITUDE DE APROVEITAMENTO DE AUGAS DO MANANCIAL DE "VIXIDE" (A ESTRADA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 15/03/2022)

SOLICITANTE: Comunidade de Usuarios de Auga de Vixide VOLUME TOTAL ANUAL: 1.470,00 m3/ano. DESTINO: uso doméstico ORIXE: Manancial de “Vixide” CONCELLO: A Estrada O aproveitamento consiste na captación de auga dun manancial existente na parcela de referencia catastral 36017A058005760000KP, mediante arqueta de aros prefabricados de 1,40 m de diámetro, e uns 6 m de profundidade, da que sae unha tubaxe de PE de 63 mm de diámetro ata unha arqueta onde se reduce o diámetro a 40 mm, e de aí ata o depósito, de 2,70x2,25x2,20 m aproximadamente, na parcela 36017A05800799, onde se realiza o reparto en sete conducións individuais de 32 mm de diámetro, ata as diferentes vivendas dos membros da comunidade, que distan entre 90 e 260 m. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 24 de febreiro de 2022.
BASES E A CONVOCATORIA DO PROCESO SELECTIVO DO GRUPO DE EMERXENCIAS SUPRAMUNICIPAL (GES).
ADMINISTRACIÓN LOCAL — Municipal — Mos (Persoal, oposicións, 07/06/2022)

Logo de aprobar por Resolución de Alcaldía de data 19/05/2022, as bases e convocatoria DO PROCESO SELECTIVO DO GRUPO DE EMERXENCIAS SUPRAMUNICIPAL (GES). Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] [e, de forma potestativa, na páxina web do Concello de Mos [http://mos.es], para maior difusión].
APROBACIÓN INICIAL DO EXPEDIENTE DE MODIFICACIÓN DE CRÉDITOS 3/2022
ADMINISTRACIÓN LOCAL — Provincial — Deputación Provincial (Presupostos e cadros de persoal, 28/06/2022)

O Pleno da Deputación Provincial de Pontevedra na sesión ordinaria que tivo lugar o día 23 de xuño de 2022, aprobou inicialmente o expediente de modificación de crédit os número 3/2022. Este expediente inclúe créditos extraordinarios (EXT.03/22), por importe de 157.755,00 euros, suplementos de créditos (SUP.03/22), por importe de 516.000,00 euros e a modificación das bases de execución do orzamento de 2022 (A base 29ª relativa a realización de gastos ou investimentos para persoas alleas á Deputación, para axilizar a xestión de proxectos cofinanciados con fondos “NextGenerationEU”, así como o anexo II das bases engadindo e modificando subvencións nominativas dos Servizos de Cultura e Promoción de Emprego e Desenvolvemento Local). De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto nos artigos 177.2 e 169.1 do citado Texto refundido da Lei reguladora das facendas locais. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación de créditos número 3/2022. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Carlos Ignacio Boveda Amatlle.—O Secretario, Carlos Cuadrado Romay. Asinado dixi talmente á marxe.
EXPOSICIÓN PÚBLICA CONTA XERAL 2021.
ADMINISTRACIÓN LOCAL — Municipal — Dozón (Presupostos e cadros de persoal, 03/05/2022)

Formulada e rendida a Conta Xeral do orzamento correspondente ao exercicio económico de 2021 integrada polo contido ao que fai referencia o artigo 209 do Real Decreto Lexislativo 2/2004, do 5 de marzo, Texto refundido da Lei reguladora das facendas locais (TRLRFL), e ditaminada favorablemente pola Comisión Especial de Contas, o día 25 de abril de 2022, exponse ao público cos documentos que a xustifican na secretaría-intervención deste Concello, polo prazo de 15 días hábiles, contados a partir do seguinte ao da inserción do presente Edicto no BOP, co obxecto de que durante este prazo os interesados lexítimos poidan examinala e presentar as reclamacións, reparos ou observacións que estimen pertinentes, de conformidade co disposto no artigo 212.3 do TRLRFL citado e demais disposicións concordantes vixentes. Dozón na data da sinatura electrónica á marxe O Alcalde Adolfo Campos Vázquez
DH. W36.84560, CONSTRUCCIONES PEDREIRA, S. L., SOLICITUDE DE AUTORIZACIÓN DE OBRAS PARA VIVENDA UNIFAMILIAR, NO LUGAR DE A TORTA, CONCELLO DE A LAMA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/07/2022)

As obras solicitadas consisten na construción de vivenda unifamiliar con soto e dúas plantas e 239,91 m² de superficie total construída, con cimentación e estrutura de formigón armado, cuberta inclinada e máis actuacións de urbanización de parcela de referencia catastral 36025A014000520000GG, en zona de policía e a unha distancia de 14,37 m do leito dun regato innominado (IDCURSO=983640006776), no lugar de A Torta, parroquia de San Salvador, concello da Lama. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lama (A) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado (Sinatura dixital)
COBRANZA PADRÓNS P. P. SERVIZO AXUDA NO FOGAR, DEPENDENCIA E LIBRE CONCURRENCIA OUTUBRO 2022
ADMINISTRACIÓN LOCAL — Municipal — Cambados (Recadación, 09/12/2022)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes as Remesas: SAF DEPENDENCIA E LIBRE CONCURRENCIA OUTUBRO 2022 o seguinte: Durante o prazo comprendido entre 20 de Decembro de 2022 ata o 21 de Febreiro de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xaneiro de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
AMPLIACIÓN DO PRAZO DE PRESENTACIÓN DE SOLICITUDES DA CONVOCATORIA DE AXUDAS MUNICIPAIS DE LIBROS, MATERIAL ESCOLAR E COMEDOR 2022- 2023
ADMINISTRACIÓN LOCAL — Municipal — Vigo (Subvencións e axudas, 29/07/2022)

A Xunta de Goberno Local, na súa sesión ordinaria do 12 de maio de 2022, aprobou as Bases reguladoras destas axudas e a súa convocatoria para o curso escolar 2022/2023. No BOPPO nº 131, do 11 de xullo de 2022 publicouse o anuncio da convocatoria, con indicación, entre outros extremos, do prazo de presentación de solicitudes, que sería de vinte (20) días hábiles, contado desde o seguinte ó da publicación oficial da convocatoria e que, polo tanto, remataría o vindeiro 09 de agosto de 2022. Tendo en conta o elevado número de solicitudes que se reciben para este programa de axudas, a Xunta de Goberno Local, na súa sesión extraordinaria do 26 de xullo de 2022 adoptou, ó abeiro do Art.32 da LPACAP (L.39/205), o seguinte acordo: “ PRIMEIRO: Ampliar en dez (10) días hábiles o prazo de presentación de solicitudes de axudas de libros e material escolar e de axudas de comedor ó abeiro das «BASES REGULADORAS PARA A CONCESIÓN DE AXUDAS MUNICIPAIS DE LIBROS, MATERIAL ESCOLAR E COMEDOR PARA ALUMNOS/AS DE CENTROS DOCENTES PÚBLICOS E PRIVADOS CONCERTADOS DE EDUCACIÓN INFANTIL (2ª ETAPA), EDUCACIÓN PRIMARIA E SECUNDARIA, DO CONCELLO DE VIGO – CURSO 2022/2023» (Exp. nº 234480/301 (2022). Deste xeito, o último día dese prazo será o vindeiro 25 de agosto de 2022. SEGUNDO: Publicar este acordo no BOP de Pontevedra, no taboleiro de Anuncios e Editos, nos Centros de Servizos Sociais Municipais e no “Portal de Transparencia e bo goberno” do Concello de Vigo”. Lémbrase que as solicitudes presentaránse a través do Rexistro municipal ou por calquera dos medios previstos no Art.16.4 da L.39/2015 (LPACAP) e deberán vir acompañadas de toda a documentación esixida nas Bases. Vigo, [data da sinatura electrónica].-A CONCELLEIRA DE POLÍTICA DE BENESTAR SOCIAL, Asdo.: Yolanda Aguiar Castro.
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº16/2022 NA MODALIDADE DE TRANSFERENCIA DE CRÉDITO ENTRE DISTINTAS ÁREAS DE GASTO
ADMINISTRACIÓN LOCAL — Municipal — Dozón (Presupostos e cadros de persoal, 07/11/2022)

Aprobado inicialmente polo Pleno da Corporación en sesión ordinaria celebrada o 2 de novembro de 2022, o expediente de modificación de créditos nº 16/2022, baixo a modalidade de transferencia de crédito entre distintas áreas de gasto por importe de 9.000,00 €, en cumprimento do que se dispón no artigo 169.1 por remisión do 179.4 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días contados dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. De conformidade co acordo adoptado, a modificación de crédito considerarase definitivamente aprobada, se durante o citado prazo non se presentan reclamacións. En Dozón, na data da sinatura electrónica á marxe O Alcalde-Presidente Adolfo Campos Vázquez
DH. A36.62123 CCRR FOLGOSO, SOLICITUDE DE CONCESIÓN DUN CAUDAL DE AUGA NO LUGAR DE VENTOXO, CONCELLO DE FORCAREI
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/03/2022)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR Folgoso CAUDAL: 93 600,00 m3/ano DESTINO: rega ORIXE: río Ventoxo LUGAR: Ventoxo PARROQUIA: Ventoxo CONCELLO: Forcarei A auga cáptase dende encoro sobre río Ventoxo, na parc.141 do pol.85 catastro de Forcarei, mediante canle derivación rematada en comporta á entrada tubo formigón Ø 1 m. A auga condúcese a través do tubo e continúa con tramos de tubaxe formigón e tramos en terra. Dende esta condución principal derívanse canles tradiciona is de rega ás 518 parcelas que abastece a comunidade nos lugares de Outeiro, Quinta, O Casal, Cachofés e Covas, na parroquia de Folgoso (Cerdedo-Cotobade). Preténdese entubar tódolos tramos da condución e abrir oco na base do encoro de xeito que se manteña o caudal ecolóxico do río en todo momento. Tamén se pretende construír encoro dotado de comporta na entrada da canle de derivación de xeito que non se derive auga á canle fora dos períodos de rega. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Forcarei e Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
DELEGACIÓN DE ATRIBUCIÓNS DA ALCALDÍA DO 09 AO 16 DE XULLO 2022
ADMINISTRACIÓN LOCAL — Municipal — Moaña (Outros documentos, notificacións e informacións públicas, 12/07/2022)

Con motivo da ausencia por vacacións da alcaldesa do 09 ao 16 de xullo de 2022, mediante decreto número 2022-0669 de data 04.07.2022 a alcaldesa resolveu, entre outros: - Delegarlle, no período de tempo comprendido entre o 09 e o 16 de xullo de 2022, ambos inclusive, as atribucións da Alcaldía á 1ª tenenta de alcaldesa, Dona MARTA FREIRE RIOBÓ. A dita delegación de atribucións só terá tamén validez durante o citado período, quedando sen efecto transcorrido o mesmo. - Nomear 2º tenente de alcaldesa, ao concelleiro integrante da Xunta de Goberno Local: Don MARIO RAUL ARSENIO JESUS SEIBEL LUGARDO. O dito nomeamento só terá validez no período comprendido entre o 09 e o 16 de xullo de 2022, ambos inclusive, quedando sen efecto transcorridos os días anteriormente transcritos. O que se fai público en virtude do previsto no artigo 46.1 e 44.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. A alcaldesa Leticia Santos Paz (Documento asinado dixitalmente na marxe)
OFERTA DE EMPREGO PÚBLICO PARA O ANO 2022
ADMINISTRACIÓN LOCAL — Municipal — Moaña (Oferta de emprego público, 11/07/2022)

Na Resolución de Alcaldía núm.2022-0658, de 30 de xuño de 2022, aprobouse a seguinte oferta de emprego público para o exercicio 2022 coa especificación das prazas relacionadas, xunto coa súa denominación e clasificación: O que se publica en cumprimento do ordenado na Resolución de aprobación desta. Contra este acordo, que pon fin á vía administrativa, poderá interpoñerse recurso potestativo de reposición no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado polo transcurso do dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46.1) e 4) da Lei 29/1998, Reguladora da Xurisdición Contencioso-Administrativa. Non obstante, tamén se poderá interpoñer calquera outro recurso que as persoas interesadas estimen procedente conforme a Dereito. A alcaldesa, Leticia Santos Paz. Documento asinado dixitalmente na marxe.
EXTRACTO DAS BASES REGULADORAS E CONVOCATORIA DOS PROXECTOS “DEPOEMPRENDE NA ESCOLA”, “DEPOEMPRENDE NA ESO” E “DEPOEMPRENDE NA FP”, NO MARCO DO PROGRAMA DEPOEMPREDE 2022-2023
ADMINISTRACIÓN LOCAL — Provincial — Deputación Provincial (Subvencións e axudas, 10/08/2022)

Publicase o extracto da convocatoria cuxo texto completo se pode atopar no Boletín Oficial da Provincia e na web da Deputación de Pontevedra. Regular a convocatoria dos diferentes proxectos “DepoEmprende na escola”, “DepoEmprende na ESO” e “DepoEmprende na FP”, desenvolvidos no marco do programa “DepoEmprende” 2022-2023, que teñen como finalidade promover no ámbito educativo dinámicas de traballo que favorezan a adquisición de competencias e coñecementos vencellados á cultura emprendedora e ao espírito emprendedor. Está convocatoria está destinada aos centros educativos sostidos con fondos públicos da provincia de Pontevedra e dependentes da Xunta de Galicia. Segundo a etapa formativa á que se dirixe cada proxecto, o perfil dos centros educativos e do alumnado destinatarios é o que se detalla a continuación: A selección dos centos educativos solicitantes tramitarase en réxime de concorrencia competitiva, establecendo unha prelación entre as solicitudes recibidas de acordo cos criterios de selección para cada modalidade de proxecto establecidos no Anexo I da convocatoria. Os centros seleccionaranse segundo a puntuación obtida no proceso de valoración, de maior a menor, e en ningún caso se poderá superar o número máximo de prazas por proxecto que a continuación se indica: Bases reguladoras aprobadas por acordo Nº 7.32034 da Xunta de Goberno da Deputación Provincial de Pontevedra na súa sesión ordinaria de 5 de agosto 2022. O prazo de presentación de solicitudes comezará o día seguinte ao da publicación deste anuncio no Boletín Oficial da Provincia de Pontevedra (BOPPO) e finalizará o 30 de setembro de 2022.
APROBACIÓN INICIAL DO ORZAMENTO MUNICIPAL
ADMINISTRACIÓN LOCAL — Municipal — Meaño (Presupostos e cadros de persoal, 03/06/2022)

Aprobado inicialmente polo Pleno da Corporación, en sesión ordinaria de data 27 de maio de 2022, o Orzamento Municipal correspondente ao exercicio económico 2022, así coma as Bases de Execución, Anexos de Persoal, a relación de cargos con dedicación, a asignación a grupos políticos, as subvencións nominativas e demáis documentación que integra o expediente do Orzamento; dando cumprimento ao artigo 169.1 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público por un prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, durante os cales os interesados poderán examina-lo nas dependencias municipais ou na sede electrónica https://concellodemeano.sedelectrónica.gal/transparency/ e formular alegacións ante o Pleno da Corporación, segundo se sinala no artigo 170 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais. O Orzamento Municipal considerarase definitivamente aprobado si durante o devandito prazo non se presentasen reclamacións ó mesmo, ó abeiro do artigo 169.1 do R. D. Lvo.2/2004, do 5 de marzo. Meaño, a alcalde Carlos Vieitez Fernández. Documento asinado e datado dixitalmente ao marxe.
DH. A36.78866 JOSÉ MANUEL FERNÁNDEZ SUEIRO, SOLICITUDE DE APROVEITAMENTO DE AUGA DE MANANCIAL NA PARCELA 377 DO POLÍGONO 79 DE CARBIA (VILA DE CRUCES)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 23/03/2022)

SOLICITANTE: Olga Amparo Bursa De Cristo VOLUME TOTAL ANUAL: 5.259,40 m3/ano. DESTINO: Uso gandeiro e rega ORIXE: Manancial na parcela 377 do polígono 79 de Carbia CONCELLO: Vila de Cruces O aproveitamento consiste na captación de auga dun manancial existente na parcela de referencia catastral 36059A79003770000MY mediante unha mina duns 10 m de longo e uns 0,80x0,80 m de sección, de onde sae unha tubaxe de 40 mm de diámetro soterrada pola estrada, ó longo duns 1.582 m, ata o establo a abastecer e rodeado da parcela a regar, onde se dispón un depósito de 3.500 litros, do que sae a tubaxe de abastecemento e rega da parcela por aspersión. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 04 de marzo de 2022.
APROBACIÓN INICIAL PROXECTO DE EXPROPIACIÓN DO ANTIGO MERCADO DE GANDO
ADMINISTRACIÓN LOCAL — Municipal — Cañiza, A (Urbanismo e Patrimonio, 18/08/2022)

O Pleno deste Concello, en sesión extrordinaria do día 2 de agosto de 2018, aprobou inicialmente, polo procedemento de taxación conxunta, o proxecto de expropiación para a execución da modificación puntual do P. X. O. M de A Cañiza no ámbito do antigo mercado de gando, declarándose expresamente a utilidade pública deste proxecto, cos seguintes documentos que regulamentariamente o integran: a) Determinación do ámbito territorial. b) Fixación de prezos coa clasificación razoada do solo. c) Follas de prezo xusto individualizadas de cada parcela. Por Resolución da Alcaldía convalídanse os actos tramitados no expediente 661/2018, dacordo co disposto no artigo 52 da Lei 39/2015. A superficie que se expropiará; a valoración total e a relación de propietarios afectados é a que a continuación se detalla no seguinte Anexo: En cumprimento do disposto no artigo 118.2 e 3 da Lei 2/2016, do 10 de febreiro, do solo de Galicia, o proxecto de expropiación, xunto cos documentos que se sinalan, sométese a exposición pública durante o prazo dun mes, durante o cal os interesados poderán examinar o expediente na Oficinas Xeráis do Concello sitas na primeira planta do edificio sito na rúa Oriente II deste Concello, así como presentar as alegacións, reclamacións ou suxestións que desexen, mediante escrito dirixido á Alcaldía. Así mesmo, publícase para os efectos de legal notificación a aqueles afectados que puidesen resultar descoñecidos, en virtude do previsto no artigo 44 da Lei 39/2015, do 1 de outubro, do procedemento administrativo común das administracións públicas. Documento asinado por LUIS ANTONIO GOMEZ PIÑA, Alcalde do Concello.
AVOCACIÓN COMPETENCIAS XUNTA GOBERNO LOCAL
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 05/01/2022)

Por Decreto de Alcaldía de data 28/12/2021, acordouse revocar as competencias delegadas na Xunta de Goberno Local por Decreto de data 17/08/2020 que comprenden as seguintes: O Porriño, 28 de decembro de 2021. O Alcalde. Manuel Alejandro Lorenzo Alonso
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO DECEMBRO 2022
ADMINISTRACIÓN LOCAL — Municipal — Cangas (Recadación, 02/12/2022)

A ALCALDÍA-PRESIDENCIA, mediante Resolución de data 25 de decembro de 2022, RESOLVEU PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de DECEMBRO de 2022, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 01 de decembro de 2022 e 30 de xaneiro de 2023. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN DEFINITIVA DO PROXECTO DE URBANIZACIÓN DO PERI 5 DO PXOM DE SANXENXO, EN O POMBAL, ADINA
ADMINISTRACIÓN LOCAL — Municipal — Sanxenxo (Urbanismo e Patrimonio, 05/08/2022)

Primeiro.- Aprobar definitivamente o Proxecto de Urbanización do PERI 5 do PXOM de Sanxenxo, no lugar de O Pombal, parroquia de Adina. Segundo.- Notificar a ALISEDA SAU e á Deputación de Pontevedra o presente acordo e publicalo no Boletín Oficial da Provincia de Pontevedra e na sede electrónica deste Concello aos efectos do seu xeral coñecemento. Contra a presente Resolución, que pon fin á vía administrativa, pode interpoñerse alternativamente recurso de reposición potestativo ante este Concello, no prazo dun mes a contar dende o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, de Procedemento Administrativo Común das Administracións Públicas; ou ben, directamente, recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar dende o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Si se optase por interpoñer recurso potestativo de reposición non poderá interpoñerse recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que poda interpoñer calquera outro recurso que se estime mais conveniente á dereito. Sanxenxo, a 29 de xullo de 2022.-O alcalde-presidente, Telmo Martín González.
APROBACIÓN ORDENANZA FISCAL Nº3 REGULADORA DO IMPOSTO SOBRE INCREMENTO VALOR DOS TERREOS
ADMINISTRACIÓN LOCAL — Municipal — Estrada, A (Ordenanzas e Regulamentos, 18/04/2022)

O Pleno do Concello da Estrada en sesión ordinaria de día 7 de abril de 2.022 acordou aprobar provisionalmente a modificación da Ordenanza Fiscal n.º 3 sobre o Imposto de Incremento de Valor dos terreos. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, se somete o expediente a información pública no prazo de 30 días a contar desde o día seguinte de inserción do anuncio no Boletín Oficial de Provincia, para que os interesados poidan examinar o expediente e presentar as reclamacións que se estimen oportunas. Durante dito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica do Concello, Tabón de anuncios así como no Departamento de Tesourería Si transcurrido dito prazo non se presentases reclamacións, considerarase aprobado definitivamente dito acordo. O ALCALDE.
DELEGACIÓN NA CONCELLEIRA DNA. FÁTIMA ABAL ROMA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 08/04/2022)

Debendo celebrarse voda civil, o día 26 de marzo, ás 12’00 horas, polos contraentes JOSE AMANDO RIUSECH BINDEA. (D. N. I.11771766K) e REGINO BANICA BLE. (D. N. I.32771821H), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar na Concelleira da Corporación de Cambados, Dª CARMEN SONIA SAPE YARNOZ, para que o día 26 de marzo do ano 2.022, actúe, por delegación desta Alcaldía, na voda civil a celebrar nesta Casa Consistorial, ás 12’00 horas, entre os contraentescontraentes JOSE AMANDO RIUSECH BINDEA. (D. N. I.11771766K) e REGINO BANICA BLE. (D. N. I.XXXXXXXXX; e, 2º.- Que da presente Resolución se dea conta á Sra. Concelleira-Delegada e aos contraentes, para o seu coñecemento e oportunos efectos, remitíndose asi mesmo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE